Mini Clubman

Mini Clubman on BMW:n omistaman Minin vuodesta 2007 lähtien valmistama farmarikorinen henkilöautomalli. Se lainaa nimensä alkuperäisen Minin vuosina 1969–1980 valmistetulta Clubman-versiolta, josta oli saatavana farmarimalli.

 Mini Clubman R55 (2007–2014) 

Ensimmäisen sukupolven Clubman esiteltiin vuonna 2007. Auton oikealla puolella (myös maissa, joissa on vasemmanpuoleinen liikenne) on takareunoista saranoitu niin sanottu kaappariovi ja peräosassa pariovet. Mallista oli saatavana myös pakettiautoversio nimeltään Mini Clubvan. 
vasen|pienoiskuva|Mini Clubvan 

 Mini Clubman F54 (2015–) 

Toisen sukupolven Clubman esiteltiin Frankfurtin autonäyttelyssä syyskuussa 2015. Se on edeltäjäänsä 27 senttimetriä pidempi kokonaispituudeltaan ja 10 senttimetriä akseliväliltään. Autossa ei ole edellismallin tavoin kaappariovea, vaan se on perinteisempi farmariauto neljällä ovella. Clubman perustuu samalle modulaariselle UKL-pohjalevylle kuin esimerkiksi BMW X1.

Vuoden 2015 Euro NCAP -kolaritestistä Clubman sai tulokseksi neljä tähteä viidestä.
vasen|pienoiskuva|Mini Cooper S ClubmanShanghain autonäyttelyssä huhtikuussa 2019 esiteltiin kasvojenkohotuksen kokenut Clubman. Uudistuksia tehtiin muun muassa etusäleikköön ja takavaloihin, joihin tuli Union Jack -ilme.
vasen|pienoiskuva|Facelift-mallin Mini Clubman John Cooper Works. 

 Lähteet 

 Aiheesta muualla 

Clubman
Luokka:B-segmentin autot
Luokka:C-segmentin autot
Luokka:2000-vuosikymmenen autot
Luokka:2010-luvun autot
Luokka:2020-luvun autot